**2030**

I år 1930 ble det avholdt **Skandinavisk Odd Fellow stevne** her i Trondheim, etter oppfordring av HP Johan Middelthon i leir nr 1 Norge. Dette året var et 900 årsjubileum etter Olav Den Helliges fall på Stiklestad. Dette er godt dokumentert i Odd Fellow Blad fra 1930 og da i nr 4-8.

Hva er da mer naturlig enn å utvide dette i 2030, som da vil bli et 1000 års jubileum, til å avholde et **Nordisk Odd Fellow stevne** i Trondheim med både Odd Fellow brødre og Rebekka søstre. Kanskje i samarbeid med **Norsk Odd Fellow Akademi**.

Vi ser for oss at dette blir administrativt ledet av Den Norske Storloge og at Leir nr. 6 Trøndelag og Rebekkaleir nr. 9 Trondheimen har det tekniske ansvar.

Møte kan avholdes i Trondheim Spektrum. Der er det sitteplasser for inntil 3100 gjester og de har kapasitet til å bespise opptil 2000 gjester samtidig. De har alle de bevilgninger som det er behov for.

En annen mulighet er Clarion Hotel & Congress. Her er det sitteplasser for inntil 2000 personer og de kan foreta bespisning av inntil 1270 personer samtidig, fordelt på 2 saler.

Det arbeides nå både på kommunalt og på kirkelig basis for å tilrettelegge en større feiring av 1000 års jubileet både i Trondheim by og på Stiklestad.

I det senere er det ved utgravninger i Trondheim funnet tegn som tyder på at gravstedet til Harald Hardråde er funnet og han er halvbror til helgenkongen Olav den hellig. Blir dette funnet stadfestet og man finner DNA spor som matsjer DNAet i relikvie som er oppbevart i Oslo Katolske Domkirke så vil Trøndelag bli et stort valfartsområde i fremtiden. Så langt har man ikke funnet levningene av Harald Hardråde, men arbeidet er ikke dermed avsluttet. Man har også funnet den gamle Klemenskirken hvor Olav den hellige var oppbevart.

Trondheim Kommune vil søke om å bli europeisk kulturhovedstad i 2030. Dette er noe som også i tilfelle blir et aktivum for byen dersom vi blir europeisk kulturhovedstad.

Ut fra de tanker/signaler som foreligger så kanskje vi burde utvide dette møte til et **Europeisk Odd Fellow stevne** med tanke på muligheten for at Trondheim kan bli valgt av EU til å bli europeisk kulturhovedstad i 2030.

Det er godt med hotellplasser i byen, men en bør kanskje allerede nå se på muligheten for å booke rom med bakgrunn i de nevnte betraktninger.

Trondheim 21.10.2019

Torstein Hegvold